**Základné parametre výzvy v rámci Programu rozvoja vidieka SR 2014 – 2022**

pre opatrenie: 7 – Základné služby a obnova dedín vo vidieckych oblastiach

podopatrenie: 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry

činnosť: **Investície súvisiace s poskytovaním pomoci pre osoby v materiálnej deprivácii, ako sú** **skladovacie kapacity a prepravné kapacity potrebné pre distribúciu darovaných potravín z maloobchodných prevádzok predajní potravín pre cieľovú skupinu a priestory/zariadenia na prípravu teplých pokrmov pre cieľovú skupinu. Cieľová skupina: osoby v hmotnej núdzi, osoby v mimoriadne nepriaznivej alebo krízovej situácii, osoby v nepriaznivej sociálnej situácii, osoby bez prístrešia a iné osoby odkázané na potravinovú pomoc**

## Druh výzvy: otvorená až do vyčerpania alokácie

## Výška oprávnených výdavkov na žiadateľa:

Minimálna výška oprávnených výdavkov: 10 000,00 EUR

Maximálna výška oprávnených výdavkov:

Aby sa zabránilo neúmernej koncentrácii pomoci jednému žiadateľovi/prijímateľovi, maximálna výška oprávnených výdavkov závisí od zabezpečovaných aktivít distribúcie darovaných potravín

|  |  |
| --- | --- |
| Dokladovanie zhromaždenia a distribúcie získaných potravín podľa podmienky oprávnenosti č. 5 | Maximálna výška oprávnených výdavkov: |
| min. 30 ton  za obdobie 12 mesiacov pred podaním ŽoNFP | 250 000 EUR |
| min. 20 ton  za obdobie 12 mesiacov pred podaním ŽoNFP | 200 000 EUR |
| min. 10 ton  za obdobie 12 mesiacov pred podaním ŽoNFP | 150 000 EUR |
| menej ako 10 ton  za obdobie 12 mesiacov pred podaním ŽoNFP, resp. nevie zdokladovať činnosť pred podaním ŽoNFP | 100 000 EUR |

Výška oprávnených výdavkov na investície do nehnuteľností tvorí max. 50 % z celkových oprávnených výdavkov.

**Počet žiadostí o nenávratný finančný príspevok (skr. ŽoNFP) na jedného žiadateľa:**

Počet ŽoNFP počas trvania výzvy nie je obmedzený, avšak súhrnne je výška oprávnených výdavkov v podaných ŽoNFP kumulovaná do maximálnej výšky podľa tabuľky vyššie. Pokiaľ pre skôr podanú ŽoNFP bolo vydané rozhodnutie o neschválení, alebo bolo zastavené konanie, výška oprávnených výdavkov tejto ŽoNFP sa tým pádom nezarátava do stropu podľa tabuľky vyššie.

**Indikatívna alokácia na výzvu:** 5 000 000 EUR

**Výška podpory:** 100 % z celkových oprávnených výdavkov.

Pri obstarávaní žiadateľ postupuje:

* podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ak sa zákon vzťahuje),

alebo

* podľa metodiky PPA k obstarávaniu platnej pre danú výzvu (*Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2022 v platnom znení*).

Kompletnú dokumentáciu z obstarávania / verejného obstarávania žiadateľ predkladá buď k ŽoNFP, alebo v lehote do 90 pracovných dní od nadobudnutia účinnosti zmluvy o poskytnutí nenávratného finančného príspevku.

Dokumentácia z obstarávania / verejného obstarávania vrátane dokumentácie k spôsobu určenia predpokladanej hodnoty zákazky a projektovej dokumentácie vrátane rozpočtu žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb>

## Miesto podania ŽoNFP

ŽoNFP sa podávajú výlučne elektronicky prostredníctvom formulára ŽoNFP.

## Oprávnenosť miesta realizácie projektu:

Za vidiecku oblasť sa v tomto prípade považuje celá SR s výnimkou hlavného mesta Bratislava, avšak mestské časti Bratislavy do 5 000 obyvateľov (vrátane) sa taktiež považujú za vidiecke oblasti. Musí byť splnený aspoň jeden z nasledovných dvoch bodov:

1. umiestnenie investície je vo vidieckej oblasti (v prípade investície do nehnuteľnosti), alebo sídlo prijímateľa je vo vidieckej oblasti (v prípade investície do hnuteľného majetku).
2. investícia sa využíva v prospech obyvateľov/ osôb zdržujúcich sa vo vidieckych oblastí (v prípade investícií do hnuteľného aj do nehnuteľného majetku). Splní sa dokladovaním o mieste distribúcie potravín podľa podmienky oprávnenosti č. 5.

## Oprávnenosť žiadateľa (prijímateľa)

1. **Mimovládna nezisková organizácia vykonávajúca činnosť s verejnoprospešným účelom** v oblasti poskytovania sociálnej pomoci, humanitárnej starostlivosti alebo sociálnych služieb (podľa zákona č. 213/1997 Z. z.), ktorá:

* je registrovaná v registri mimovládnych neziskových organizácií podľa zákona č. 346/2018 Z. z. ako „nezisková organizácia poskytujúca všeobecne prospešné služby“: „humanitárna starostlivosť“; „poskytovanie sociálnej pomoci a humanitárnej starostlivosti“; „poskytovanie sociálnej pomoci a zdravotnej starostlivosti“; „poskytovanie sociálnych služieb“
* má registrovanú prevádzkareň podľa §6 ods. 1 zákona č. 152/1995 Z. z. o potravinách v znení neskorších predpisov.

1. **Občianske združenie** (podľa zákona č. 83/1990 Zb.), ktoré:

* je registrované v registri mimovládnych neziskových organizácií podľa zákona č. 346/2018 Z. z. ako „občianske združenie, odborová organizácia a organizácia zamestnávateľov“ pre všeobecne prospešný účel: „dobrovoľníctvo“; „rozvojová spolupráca a humanitárna pomoc“; „sociálne služby a sociálna pomoc“
* má registrovanú prevádzkareň podľa §6 ods. 1 zákona č. 152/1995 Z. z. o potravinách v znení neskorších predpisov.

1. **Nadácia** (podľa zákona 34/2002 Z. z.), ktorá:

* je registrovaná v registri mimovládnych neziskových organizácií podľa zákona č. 346/2018 Z. z. ako „občianske združenie, odborová organizácia a organizácia zamestnávateľov“ pre všeobecne prospešný účel: „dobrovoľníctvo“; „rozvojová spolupráca a humanitárna pomoc“; „sociálne služby a sociálna pomoc“
* má registrovanú prevádzkareň podľa §6 ods. 1 zákona č. 152/1995 Z. z. o potravinách v znení neskorších predpisov.

## Oprávnenosť aktivít realizácie projektu:

Investície do vhodných skladovacích priestorov a skladovacích zariadení, s potrebným materiálno-technickým vybavením (manipulačných zariadení a vnútorného vybavenia skladov) pre preskladnenie prioritne potravín a do špeciálnych zariadení a automobilov na prepravu predovšetkým potravín a investície na zriadenie a technické vybavenie priestorov kuchýň pre prípravu teplých pokrmov. **Ide predovšetkým o potraviny darované od malobchodných prevádzok predajní potravín a to: potraviny po dobe minimálnej trvanlivosti, ovocie, zelenina, zemiaky, pečivo a chlieb, potraviny pred dátumom spotreby.** Uvedené investície v rozsahu oprávnených nákladov je možné využiť popri skladovaní a distribúcii potravín doplnkovo aj na skladovanie a distribúciu základnej materiálnej pomoci. Základnou materiálnou pomocou sa rozumejú základné hygienické potreby, oblečenie, základné vybavenie pre bývanie a pod. Potraviny a základná materiálna pomoc a teplé pokrmy sú poskytované pre najodkázanejšie osoby, osoby v mimoriadne nepriaznivej alebo krízovej životnej situácii, osoby v  n**epriaznivej sociálnej situácii,** ľudí bez prístrešia a iné odkázané osoby:

* + najodkázanejšie osoby vrátane detí: na národnej úrovni je definovaný stav hmotnej núdze, ako aj systém pomoci v hmotnej núdzi zákonom č. 417/2013 Z. z. o pomoci v hmotnej núdzi. Hmotná núdza je považovaná za ekvivalent chudoby. Domácnosti, ktorým sa poskytuje pomoc v hmotnej núdzi, patria k najnižším príjmovým skupinám v SR. Závažnou materiálnou depriváciou trpia aj fyzické osoby bez prístrešia, ktoré sú zároveň aj viacnásobne ohrozenou skupinou osôb rizikom chudoby alebo sociálnym vylúčením. Zdrojom informácií budú vždy aktualizované administratívne údaje Ústredia PSVR o poskytovaní pomoci v hmotnej núdzi. Ide o osoby žijúce v domácnostiach a osoby, ktorým je poskytovaná sociálna služba v zariadení sociálnych služieb ako sú napr. útulok, domov na pol ceste, zariadenie núdzového bývania
  + osoby v mimoriadne nepriaznivej alebo krízovej životnej situácii: Za mimoriadne nepriaznivú alebo krízovú životnú situáciu sa považuje životná situácia, z ktorej sa občan alebo rodiny nedokážu sami dostať vlastným pričinením, napríklad, ak osoba nemá príjem, alebo má osoba príjem pod úrovňou životného minima, pri náhlom vážnom ochorení živiteľa rodiny alebo hociktorého člena rodiny, ktorý je odkázaný na celodennú starostlivosť, pri strate živiteľa rodiny, osoby a rodiny zasiahnuté živelnými pohromami, a pod. ( mimoriadne nepriaznivá životná situácia je častokrát náhla a prechodná, kým sa pomocou intervencie nevyrieši trvalo, alebo čiastočne ).

Zdrojom informácií budú prehlásenia miestnych autorít (napr. starosta, odborný pracovník pomáhajúcej organizácie, duchovný, kurátor, učiteľ atď.), ktoré sa v mene osoby v mimoriadne nepriaznivej alebo krízovej životnej situácii obráti na poskytovateľa potravinovej pomoci so žiadosťou o potravinovú pomoc

* + osoby nachádzajúce sa v  n**epriaznivej sociálnej situácii, ktoré čelia** ohrozeniu sociálnym vylúčením alebo obmedzením jej schopnosti sa spoločensky začleniť a samostatne riešiť svoje problémy:

1. z dôvodu, že nemá zabezpečené nevyhnutné podmienky na uspokojovanie základných životných potrieb pre svoje životné návyky alebo pre spôsob života, závislosť od návykových látok alebo návykových škodlivých činností, pre ohrozenie jej vývoja z dôvodu jej zdravotného postihnutia, ak ide o dieťa do 7 rokov veku,
2. pre ťažké zdravotné postihnutie alebo nepriaznivý zdravotný stav,
3. z dôvodu, že dovŕšila vek potrebný na nárok na starobný dôchodok,
4. pre výkon opatrovania fyzickej osoby s ťažkým zdravotným postihnutím,
5. pre ohrozenie správaním iných fyzických osôb alebo, ak sa stala obeťou správania iných fyzických osôb
6. pre zotrvávanie v priestorovo segregovanej lokalite s prítomnosťou koncentrovanej a generačne reprodukovanej chudoby
7. Z dôvodu straty bývania alebo ohrozenia stratou bývania.

Zdrojom informácií budú prehlásenia miestnych autorít (napr. starosta, odborný pracovník pomáhajúcej organizácie, duchovný, kurátor, učiteľ atď.), ktoré sa v mene osoby v n**epriaznivej sociálnej situácii** obráti na poskytovateľa potravinovej pomoci so žiadosťou o potravinovú pomoc

* + ľudia bez prístrešia: Osoba bez prístrešia je osoba, ktorá nemá zabezpečené nevyhnutné podmienky na uspokojenie základných životných potrieb (najmä ubytovanie, stravu, nevyhnutné ošatenie), je v zjavnej bezprostrednej núdzi. Je to najmä osoba, ktorá žije na ulici a nie sú jej spravidla poskytované sociálne služby v zariadeniach sociálnych služieb ako sú napr. útulok, domov na pol ceste, zariadenie núdzového bývania ( ak využívajú služby nocľahárne, alebo útulku, stále môžu spĺňať podmienku oprávnenosti prijímať potravinovú pomoc).
  + osoby, ktoré preukážu oprávnenosť prijímať potravinovú pomoc – potvrdením ÚPSVaR, že je poberateľom pomoci v hmotnej núdzi, čestným vyhlásením, že sa nachádza v nepriaznivej sociálnej situácií z konkrétne uvedeného dôvodu, doporučením pomáhajúcej organizácie, ktorá poskytuje intervenciu fyzickej osobe, alebo rodine; , alebo prehlásením miestnych autorít (napr. starosta, odborný pracovník pomáhajúcej organizácie, duchovný, kurátor, učiteľ atď.), ktoré sa v mene osoby v mimoriadne nepriaznivej alebo krízovej životnej situácii obráti na poskytovateľa potravinovej pomoci so žiadosťou o potravinovú pomoc
  + iné odkázané osoby, napr. utečenci: V kontexte krízovej situácie v dôsledku vojnovej invázie Ruskej federácie na Ukrajinu, pristúpila SR k udeľovaniu dočasného útočiska podľa § 29 ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov pre ľudí prichádzajúcich z Ukrajiny. Cudzinec prichádzajúci z Ukrajiny, ktorý sa úradu práce, sociálnych vecí a rodiny preukáže preukazom cudzinca žiadajúceho o poskytnutie dočasného útočiska, resp. dokladom o tolerovanom pobyte na území SR s označením „ODÍDENEC" spĺňa podmienku na poskytnutie pomoci v hmotnej núdzi

**Rozsah oprávnených činností:**

* 1. Investície do kúpy, vybudovania alebo rekonštrukcie skladov, resp. prestavanie budov na sklady, ktoré sú vhodné na skladovanie potravín. V prípade kúpy skladu, oprávnené výdavky na nákup pôdy tvoria max. 10% z celkových oprávnených výdavkov projektu. Za sklad je považovaná prevádzka s priestorom určeným na uskladnenie, chladenie, mrazenie, balenie alebo predĺženie životnosti potravín, ďalšie potrebné priestory na naplnenie zákonných povinností prevádzkovateľa podľa zákona o potravinách, napr. upratovacia miestnosť, sklad paliet a obalov, garáže, skladová kancelária, odpočinková miestnosť, sociálne zariadenie.
  2. Investície do vnútorného vybavenia a technológií potrebných do skladov;
  3. Investície do hnuteľných zariadení pre skladovanie potravín (napr. špeciálne kontajnery)
  4. Investície do špeciálnych zariadení a vybavenia potrebného pri prevoze potravín (napr. chladiarenské a mraziarenské boxy)
  5. Investície do obstarania špecializovaných automobilov na prevoz potravín a základnej materiálnej pomoci
  6. Investície na zriadenie a technické vybavenie priestorov kuchýň pre prípravu teplých pokrmov pre najodkázanejšie osoby, osoby v mimoriadne nepriaznivej alebo krízovej životnej situácii, ľudí bez prístrešia a iné odkázané osoby

## Oprávnenosť výdavkov realizácie projektu

1. Investície
2. Všeobecné náklady súvisiace s investíciami v bode 1, ako sú poplatky architektom, inžinierom a konzultantom, poplatky za poradenstvo v oblasti environmentálnej a ekonomickej udržateľnosti – max. do 3% z výšky projektu

## Časová oprávnenosť výdavkov projektu

1. výdavky na investície sú oprávnené, ak vznikli až po podaní ŽoNFP na PPA
2. výdavky na všeobecné náklady súvisiace s investíciami a ich obstaranie sú oprávnené po vyhlásení danej výzvy na webovom sídle PPA
3. obstarávanie/verejné obstarávanie investície začaté po vyhlásení danej výzvy na webovom sídle PPA
4. termín na podanie poslednej žiadosti o platbu je do 12 kalendárnych mesiacov od nadobudnutia účinnosti zmluvy o poskytnutí nenávratného finančného príspevku, resp. do 30.6.2025, čo nastane skôr

## Podmienky oprávnenosti

1. Investíciu nie je možné využívať na iný účel než na distribúciu a poskytovanie potravín a základnej materiálnej pomoci v prospech najodkázanejších osôb, osôb v mimoriadne nepriaznivej alebo krízovej životnej situácii, ľudí bez prístrešia a iných odkázaných osôb. Žiadateľ musí viesť oddelenú skladovú evidenciu zhromaždených potravín (§6 ods. 7 zákona č. 152/1995 Z. z. o potravinách v znení neskorších predpisov) a musí byť schopný preukázať ich množstvo, druh a miesto distribúcie.
2. Investíciu nie je možné využívať na účely poskytovania služieb za odplatu alebo prenájom.
3. Investíciu nie je možné využívať na podnikateľskú činnosť spočívajúcu v ponúkaní tovaru alebo služieb na trhu.
4. Uplatňuje sa podmienka podľa čl. 71 nariadenia (EÚ) č. 1305/2013, v zmysle ktorej sa predmet investície musí využívať v súlade s jeho zámerom a v súlade s cieľom tohto podopatrenia po dobu udržateľnosti, čo je 5 rokov po poslednej žiadosti o platbu. Splnenie podmienky sa preukazuje dokladmi o využívaní predmetu investície prijímateľom, t.j. prijímateľ dokladuje činnosť poskytovania pomoci v podobe distribúcie potravín a základnej materiálnej pomoci a poskytovania teplých pokrmov pre cieľovú skupinu (najodkázanejšie osoby, osoby v mimoriadne nepriaznivej alebo krízovej životnej situácii, osoby v n**epriaznivej sociálnej situácii** ľudí bez prístrešia a iné odkázané osoby). Pre zdokladovanie poskytnutia pomoci pre cieľovú skupinu sa použijú: údaje Ústredia PSVR o poskytovaní pomoci v hmotnej núdzi; alebo prehlásenia miestnych autorít (napr. starosta, odborný pracovník pomáhajúcej organizácie, duchovný, kurátor, učiteľ atď.); alebo čestné vyhlásenie osoby, že sa nachádza v nepriaznivej sociálnej situácií z konkrétne uvedeného dôvodu; alebo preukaz cudzinca žiadajúceho o poskytnutie dočasného útočiska, resp. doklad o tolerovanom pobyte na území SR s označením „ODÍDENEC".
5. Podmienka dokladovania činnosti:
   1. Žiadateľ za obdobie od 12 mesiacov pred podaním žiadosti o nenávratný finančný príspevok zhromaždil a redistribuoval min. 10 ton potravín získaných od maloobchodných predajní v zmysle § 6 ods. 7 zákona č. 152/1995 Z. z. o potravinách v znení neskorších predpisov, okrem cielene nakupovaných potravín v rámci potravinovej pomoci, potravín získaných formou potravinových zbierok a pod. Túto podmienku Túto podmienku môže zdokladovať žiadateľ (pod svojím IČO) sám vlastnou činnosťou, alebo prostredníctvom vlastných personálnych kapacít (prostredníctvom konateľov, zamestnancov a pod). Množstvá sa nemôžu zarátať duplicitne pre potreby dokladovania. Relevantné dokumenty sú napr. údaje z elektronickej aplikácie FoodCloud, e-mailová pošta, darovacie zmluvy a iné príslušné dokumenty. *Maloobchodom rozumieme manipuláciu s potravinami a/alebo ich spracúvanie a ich skladovanie v mieste predaja alebo dodávky konečnému spotrebiteľovi a zahŕňa distribučné zakončenie, stravovacie prevádzky, závodné jedálne, inštitucionálne stravovanie, reštaurácie a podobné prevádzky stravovacích služieb, obchody, distribučné centrá v supermarketoch a veľkoobchodné predajne.*
   2. V prípade, že žiadateľ ku dňu predloženia ŽoNFP nevie preukázať splnenie podmienky uvedenej v bode a), v zmluve o poskytnutí nenávratného finančného príspevku sa zaviaže, že do 12 mesiacov po podaní poslednej žiadosti o platbu zhromaždí a redistribuuje a/alebo spracuje na teplé pokrmy pre cieľovú skupinu min. 10 ton potravín získaných od maloobchodných predajní v zmysle §6 ods. 7 zákona č. 152/1995 Z. z. o potravinách v znení neskorších predpisov, okrem cielene nakupovaných potravín v rámci potravinovej pomoci, potravín získaných formou potravinových zbierok a pod. Túto podmienku dokladuje žiadateľ sám vlastnou činnosťou (pod svojím IČO). *Maloobchodom rozumieme manipuláciu s potravinami a/alebo ich spracúvanie a ich skladovanie v mieste predaja alebo dodávky konečnému spotrebiteľovi a zahŕňa distribučné zakončenie, stravovacie prevádzky, závodné jedálne, inštitucionálne stravovanie, reštaurácie a podobné prevádzky stravovacích služieb, obchody, distribučné centrá v supermarketoch a veľkoobchodné predajne.*
6. Uplatňuje sa záložné právo na hnuteľný a nehnuteľný majetok v súlade s ustanoveniami Systému riadenia PRV (t.j. záložné právo sa zriaďuje na predmet projektu, ak to nie je možné, môže byť zriadené na iný majetok). Umožňuje sa výnimka z uplatnenia záložného práva na investície do rekonštrukcie/úpravy nehnuteľností, ktoré nie sú vo vlastníctve žiadateľa/prijímateľa, a to len v prípade, ak žiadateľ spĺňa podmienku oprávnenosti č. 5 podľa písm. a).
7. Podmienka vidieckej oblasti. Za vidiecku oblasť sa v tomto prípade považuje celá SR s výnimkou hlavného mesta Bratislava, avšak mestské časti Bratislavy do 5 000 obyvateľov (vrátane) sa taktiež považujú za vidiecke oblasti. Musí byť splnený aspoň jeden z nasledovných dvoch bodov:
   1. umiestnenie investície je vo vidieckej oblasti (v prípade investície do nehnuteľnosti), alebo sídlo prijímateľa je vo vidieckej oblasti (v prípade investície do hnuteľného majetku).
   2. investícia sa využíva v prospech obyvateľov vidieckych oblastí (v prípade investícií do hnuteľného a/alebo do nehnuteľného majetku). Splní sa dokladovaním o mieste distribúcie potravín a základnej materiálnej pomoci alebo o mieste poskytovania teplých pokrmov; a to do 12 mesiacov po podaní poslednej žiadosti o platbu.
8. termín na podanie poslednej žiadosti o platbu je do 12 kalendárnych mesiacov od nadobudnutia účinnosti zmluvy o poskytnutí nenávratného finančného príspevku, resp. do 30.6.2025, čo nastane skôr;

**Spôsob výberu**

Neuplatňujú sa bodové kritériá. Výber je zabezpečený podmienku oprávnenosti č. 5; podmienkami oprávnenosti žiadateľa a obmedzením maximálnej výšky oprávnených výdavkov na jedného žiadateľa. Podpora sa poskytne každému oprávnenému žiadateľovi, po splnení podmienok oprávnenosti až do vyčerpania alokácie na výzvu. Výzva bude otvorená.

**Spôsob financovania:**

* Predfinancovanie
* Zálohová platba
* Refundácia